b'\n_START_ARTICLE_\nEikozanoid\n_START_PARAGRAPH_\nEikozano\xc3\xaddi so skupina fiziolo\xc5\xa1ko aktivnih derivatov arahidonske kisline in drugih polinenasi\xc4\x8denih ma\xc5\xa1\xc4\x8dobnih kislin z 20 ogljikovimi atomi. Izkazujejo avtokrino ali parakrino delovanje; mednje sodijo prostaglandini, tromboksani, prostaciklin in levkotrieni. Gre za lipide s hormoni podobnim delovanjem, vendar so zanje zna\xc4\x8dilne lokalna aktivnost ter nizke celi\xc4\x8dne koncentracije.'